افغانستان اسلامی جمهورلیک ریاستینینگ جمهور رئیسی محمد اشرف غنی، زابل ولایتیگه قیلگن سفری دوامیده زابل بیلیم یورتینینگ استادلری، اۉقیتووچیلر، یاشلر و بیرقنچه مدنی جماعه چیلیک تشکیلاتلر نمایندهلری بیلن اوچرهشیب اولرنینگ تکلیفلری و طلبلرینی تینگلهدی.
اوشبو اوچرهشووده محمد رسول بریال، داکتر عصمتالله، روحالله رشیدی، نظیفه جلالی، وژمه توخی و زهرا توخیلر ترتیب اساسیده بیلیم یورت، اۉقیتووچیلر، یاشلر، مدنی جماعهچیلیک و عیاللر نمایندهلیگیده صحبت قیلدیلر.
ایریم بۉلیملرده قابلیتنی آشیریش، اېکینچیلیک و اقتصادی بۉلیم آیاققه توریش، اېکینچیلیک فاکولتهسی آچیلیشی، کتابخانه، تدریسی و اداری بنا قوریلیشی، معارفگه اعتبار بېریش، اۉقووچیلر یوزیگه یاپیق مکتبلرنی اۉقیووچیلر یوزیگه قیته آچیش، بورسیهلر، اۉقیتووچلر شهرچهسی، سوو توغانی، بیلیم یورت کېنگهتیریلیشی، برق، سپورتی کمپلکس قوریلشی، تورمهده قملگنلر دوسیهسی تېکشیریلیشیی، بالهلر و آنه اۉلیمی آلدی آلینیشی، یاشلر اوستیده سرمایه یاتقیزیش، یاشلرگه تحصیل شرایطی یرهتیلیشی کبی مهم مسالهلرنی جمهور رئیس بیلن شریک قیلدیلر.
طلب و تکلیفلرینی معین بیر ترتیب اساسیده بیلدیرگنلرگه تشکرلیک اظهار قیلگن جمهور رئیس غنی، نیمه بیزلرگه میراث قالدیریلگن و اۉتگن بېش ییلده نیمه قیلگنیمیزنی بیلیش اوچون قۉلمه ـ قۉل بۉلیب چېکلاولر همده فرصتلرنی اۉرگهنیب چیقیشیمیز کېرهک دېدی.
جمهور رئیس غنی زابل محلی حکومتی تېزده آره ده اساسی اۉزگریشنینگ گواهی بۉلهدی دېدی. بۉش لوازملرگه مَلکلی همده متخصص کیشیلر وظیفهگه آلینیشی اوچون یقینده ادارهلرگه اصلاحات کېلتیریش کمیسیون ترکیبیده ولایتگه هیات یوباریلیشینی ایتدی.
جاری ییلده زابل بیلیم یورتی دېیرلی بودجه اجرهتیلگنینی تیلگه آلگن جمهور رئیس غنی، اداری و کتابخانه بناسی قوریلهدی و بیلیم یورت اېسه میرویسنیکه آتیگه قۉییلهدی دیدی.#
pes_Arab azb_Arab azb_Arab azb_Arab pes_Arab azb_Arab